google/wiki40b huggingface dataset:
जैन दर्शन

द्रव्य

द्रव्य वह है, जिसमें गुण और पर्याय हो-'गुणपर्यायवद् द्रव्यम्'। गुण स्वरूप धर्म है और पर्याय आगन्तुक धर्म। इन धर्मों के दो भेद हैं- (क) भावात्मक (ख) अभावात्मक। स्वरूपधर्मों के बिना द्रव्य का अस्तित्त्व सम्भव नहीं। यह जगत् द्रव्यों से बना है। द्रव्य सत् हैं; क्योंकि उसमें सत्ता के तीनों लक्षण उत्पत्ति, व्यय (क्षय) और नित्यता मौजूद है। द्रव्य के दो रूप हैं- अस्तिकाय और अनस्तिकाय। अनस्तिकाय के अमूर्त होने से इसमें केवल काल की ही गणना होती है, जबकि अस्तिकाय में दो प्रकार के द्रव्य हैं- (क) जीव तथा (ख) अजीव। चेतन द्रव्य जीव अथवा आत्मा है। सांसारिक दशा में यही आत्मा जीव कहलाती है। जीव में प्राण तथा शारीरिक, मानसिक और ऐन्द्रिक शक्ति है, जिसमें कार्य के प्रभाव से औपशमिक, क्षायिक, क्षायोपशमिक, औदायिक तथा पारिमाणिक- ये पाँच भाव प्राण से संयुक्त, रहते हैं। द्रव्य के रूप बदलने पर यही ‘भावदशापन्न प्राण’ पुद्गल (डंजजमत) कहलाता है। इस प्रकार पुद्गल युक्त जीव ही संसारी कहा जाता है।
जैन दर्शनानुसार जीव नित्य एवं स्वयंप्रकाश है। 'अविद्या' के कारण वह बन्धन में बँधता है। इस प्रकार जीव के दो भेद हैं- संसारी एवं मुक्त। संसारी के पुनः दो भेद स्थावर और जंगम हैं, जिनमें जंगम-पृथ्वीकाय, अपकाय, वायुकाय तथा तेजकाय वाले हैं। अस्तिकाय द्रव्य का दूसरा तत्त्व ‘अजीव’ है, जिसके पाँच भेद हैं-धर्म, अधर्म, आकाश, पुद्गल और काल।

बन्ध

जीव के बन्धन का मूल कारण दूषित मनोभाव हैं। कषायों के कारण जीव के पुद्गल (शरीर) से आक्रान्त हो जाने को बन्ध तत्त्व कहा गया है। जीव के पुद्गलों में प्रवेश से पहले ‘भावास्रव’ पैदा होता है, जो कि जीव का वास्तविक स्वरूप नष्ट कर देता है और जीव बन्धन में फँस जाता है।

अहिंसा

जैन दर्शन में इसका सूक्ष्म विवेचन हुआ है। इसका एक मुख्य कारण यह है कि इसका प्ररूपण सर्वज्ञ-सर्वदर्शी (जिनके ज्ञान से संसार की कोई भी बात छुपी हुई नहीं है, अनादि भूतकाल और अनंत भविष्य के ज्ञाता-दृष्टा), वीतरागी (जिनको किसी पर भी राग-द्वेष नहीं है) प्राणी मात्र के हितेच्छुक, अनंत अनुकम्पा युक्त जिनेश्वर भगवंतों द्वारा हुआ है। जिनके बताये हुए मार्ग पर चल कर प्रत्येक आत्मा अपना कल्याण कर सकती है।
अपने सुख और दुःख का कारण जीव स्वयं है, कोई दूसरा उसे दुखी कर ही नहीं सकता.पुनर्जन्म, पूर्वजन्म, बंध-मोक्ष आदि जिनधर्म मानता है। अहिंसा, सत्य, तप ये इस धर्म का मूल है।

ब्रह्माण्ड विज्ञान

जैन दर्शन इस संसार को किसी ईश्वर द्वारा बनाया हुआ स्वीकार नहीं करता है, अपितु शाश्वत मानता है। जन्म मरण आदि जो भी होता है, उसे नियंत्रित करने वाली कोई सार्वभौमिक सत्ता नहीं है। जीव जैसे कर्म करता है, उन के परिणाम स्वरुप अच्छे या बुरे फलों को भुगतने के लिए वह मनुष्य, नरक, देव, एवं तिर्यंच (जानवर) योनियों में जन्म मरण करता रहता है।
टीन का पुरा

Teen ka pura
टीन का पुरा गाँव मुरैना जिले का एक छोटा-सा गाँव है।इस गाँव का दूसरा नाम चक् किशनपुर भी है। इस गाँव का नाम छोटे गाँव की सूची मे लिया जाता है। इस गाँव की बर्तमान जनसंख्या 600-900 है।यहाँ पानी के लिए नहर और कुँऐ है। ज्यादातर यहाँ धान(चावल)की खेती होती है। पानी के लिए जगह -जगह हेंडपम्प लगे हुऐ हैं। गाँव के आधे लोग शहरों मे रहने लगे हैं।यह गाँव चारों ओर से पेड़ो से घिरा हुआ है।यहाँ के लोगों का पेसा ज्यादातर खेती ही है।
total_population=600-900

इतिहास

इस गाँव का इतिहास बडा ही रोचक है।इस गाँव मे लगभग 120 साल पुरानी एक टीन है।जो आज भी सुरक्षित है। इसी कारण इस गाँव का नाम टीन का पुरा पड गया ।

आबादी

यहाँ लगभग 90 प्रतिशत गर्जर जाति के लोग रहते हैं। और शेष मे से केवल 03 प्रतिशत के लगभग मुसलमान और 05 प्रतिशत जाटव और 02 प्रतिशत अन्य जाति के लोग रहते हैं।

परिवहन

यहाँ यातायात के लिए कई तरह के साधन है।

शैक्षणिक संस्थाऐं

यहाँ पढाई के लिए प्राइमरी विद्यालय है। जिससे बच्चे पढाई कर सकें।

पर्यटन

यहाँ का प्रसिद्ध राम जानकी मंदिर अपने आप मे पौराणिक और धार्मिक संपदा का धनी है।यहाँ और भी कई मंदिर हैं जैसे हनुमान मंदिर और शिवलिंग है। यहाँ प्रतिदिन सुन्दर कान्ड का पाठ होता है।इस मंदिर के पुजारी श्री श्री 108 श्री सुन्दर दास जी महाराज हैं। ऐसे संत हर जगह मिलना सम्भव नहीं है।
खोर्धा

भूगोल

खोर्धा की स्थिति 20.18°N 85.62°E पर है। इसकी औसत ऊंचाई 75 मीटर (246 फी॰) है।

बरूनई हिल

खोर्धा से 2 किलोमीटर की दूरी पर यह छोटी पहाड़ी स्थित है। समुद्र तल से 305 फीट की ऊंचाई पर स्थित इस पहाड़ी का अधिकांश हिस्सा जंगल से ढका रहता है। पहाड़ी के तल पर एक किला देखा जा सकता है जो अब क्षतिग्रस्त अवस्था में है। देवी बरूनई को समर्पित एक मंदिर भी पहाड़ी की उत्तरी ढलान की ओर बना है। पहाड़ी में बनी कुछ गुफाएं यहां की सबसे बड़ी खासियत है। पांडवगुफा इन गुफाओं में सबसे विशाल है जिसमें 100 व्यक्ति आसानी से ठहर सकते हैं। गुफाओं में प्राचीन अभिलेख खुदे हुए हैं। मंदिर के साथ ही एक मौसमी झरना भी देखा जा सकता है।

अचिताराजपुर

यह स्थान पुरातत्व की दृष्टि से काफी लोकप्रिय है। यहां बड़ी संख्या में बौद्ध अवशेष प्राप्त हुए हैं। कांस्य प्रतिमाओं का बड़ा जखीरा यहां मिला है, जो कला के बेहतरीन नमूने हैं। वर्गाकार स्तूप भी यहां देखा जा सकता है। यहां के मंदिर में अनेक प्राचीन मूर्तियों का संग्रह देखा जा सकता है। यह स्थान भुवनेश्वर से 104 किलोमीटर और बानपुर से 2 किलोमीटर दूर है।

अत्री

अत्री भुवनेश्वर से 42 किलोमीटर दूर है। इसकी लोकप्रियता यहां के एक सल्फर झरने और हटकेश्वर मंदिर के कारण है। इन्हें देखने के लिए सैलानियों का नियमित आना-जाना लगा रहता है।

भुवनेश्वर

उड़ीसा की राजधानी भुवनेश्वर को टेम्पल सिटी ऑफ इंडिया के नाम से जाता है। लिंगराज मंदिर, खंडगिरी, केदार गौरी, राम मंदिर आदि यहां के चर्चित मंदिर हैं। इन मंदिरों के अलावा म्युजियम, बिन्दुसागर टैंक, रवीन्द्र मंडप, राज भवन, नंदनकानन, पार्क और बगीचे आदि यहां के प्रमुख दर्शनीय स्थल हैं।

चिलिका झील

चिलिका भुवनेश्वर से लगभग 100 किलोमीटर दूर है। यहां की चिल्का झील देश की सबसे बड़ी झील है। प्राकृतिक सुंदरता से परिपूर्ण इस झील के पास ही नौसेना प्रशिक्षण केन्द्र भी देखा जा सकता है। चिल्का झील में अनेक प्रकार के प्रवासी पक्षियों को देखा जा सकता है। राज्य सरकार ने इस स्थान का पक्षी अभयारण्य घोषित कर रखा है।

राज्य वनस्पति उद्यान

नंदनकानन चिड़ियाघर के निकट स्थित इस उद्यान को 1963 में स्थापित किया गया था। चिड़ियाघर और पार्क के बीच बहती एक झील इस पार्क को चिड़ियाघर से अलग करती है। प्रकृति प्रेमी पौधों विविध प्रजातियां यहां देख सकते हैं। पार्क का मुगल गार्डन, होलीडे कॉटेज, चिन्ड्रन्स पार्क, ग्लास हाउस और जापानी गार्डन आदि मुख्य आकर्षण हैं।

शिशुपालगढ़

भुवनेश्वर से 13 किलोमीटर दूर स्थित शिशुपालगढ़ शिशुपालगढ़ किले के लिए प्रसिद्ध है। प्राचीन वैभव का प्रतीक यह किला क्षतिग्रस्त अवस्था में पहुंच चुका है। पुरातत्व सर्वेक्षण विभाग ने यहां तोशाली नामक स्थान का भी पता लगाया है।
इस्लामियत

इस्लामवाद (इस्लाम + वाद, अरबी: إسلام سياسي इस्लाम सियासी, "राजनीतिक इस्लाम ', या الإسلامية अल इस्लामिया) विचारधाराओं का एक सेट है, जो यह मानता है कि " इस्लाम को सामाजिक और राजनीतिक के साथ ही व्यक्तिगत जीवन मार्गदर्शन करना चाहिए। " इस्लामवाद एक विवादास्पद नवनिर्मित प्रयोग है और इसकी परिभाषा कभी कभी बदलती रहती है। अग्रणी इस्लामवादी विद्वान शरीयत (इस्लामी कानून) के क्रियान्वयन, अखिल इस्लामी राजनीतिक एकता पर जोर देते हैं और मुस्लिम दुनिया में गैर मुस्लिमों के प्रभाव, विशेष रूप से पश्चिमी सैनिकों, उनके आर्थिक, राजनीतिक, सामाजिक, या सांस्कृतिक प्रभावों को हटाने पर भी जोर देते हैं। वे मानते हैं कि ये सब इस्लाम के साथ असंगत हैं।
हिलेरी डफ़

हिलेरी एरहार्ड डफ़ (अंग्रेजी:Hilary Erhard Duff) एक अमरीकी अभिनेत्री एवं गायिका हैं। उसक़ी बडी बहन हेलि डफ़ भी एक गायिका है। छोटे पर्दे पर लिज़ी मकग्वायर के रूप मे सफलता हासिल करने के बाद उसने कई फिल्मो मे अभिनय किया जिनमे प्रमुख है, चीपर बाइ द ड़जन (2003), द लिज़ी मकग्वायर मूवी (2003) तथा अ सिंद्रेला स्टोरी (2004)। उसने २००५ में $ १.५ करोड़ कमाया। डफ ने पाँप संगीत मैं खूब शोहरत हासिल की है तथा उसके एलबम की १.३ करोड से ज़्यादा की बिक्री हुई है। उसने अपनी कपड़ों की कलेक्शन, स्टफ बाई हिलरी डफ शुरू की है तथा एलिज़ाबेथ आर्डन के साथ एक इत्र की शुरूआत की है। २००७ में उसकी आने वाली फिल्में हैं वाँर ईंक तथा अनुप्राणित फूडफाइट। डफ की नवीनतम एलबम "डिगनिटी" अप्रिल २००७ में रिलीज हुई है।

शुरूआती जीवन

हिलरी का जन्म २८ सितम्बर १९८७ को ह्यूस्टन टेक्सस में हुआ जहाँ इनके पिता, राँबर्ट एरहार्ड डफ श्रंखला दूकानो के मालिक है तथा इनकी माँ, सूसन कॉलिन्स एक गृहिणी है। उनकी माँ के प्रोत्साहन से दोनो डफ बहनो ने अभिनय की क्लास में भाग लिया जिस से उन्हे कई स्थानीय नाटको में काम मिला।
फिशरमैन कोवे

विवांता बाइ ताज - जिसे पर्यटक और स्थानीय नागरिक - फिशरमैन कोवे के नाम से जानते हैं- चेन्नई, भारत मे बंगाल की खाड़ी के तट पर बसा एक विलासिता-प्रधान बीच रिज़ॉर्ट है।  भारत सरकार के पर्यटन मंत्रालय से पाँच सितारा रिज़ॉर्ट के रूप मे मान्यता प्राप्त  यह रिज़ॉर्ट ताज होटेल्स, रिज़ॉर्ट्स आंड पॅलसस श्रृंखला का नाम है और इस ग्रूप के लिज़र/रिज़ॉर्ट होटेल अनुभाग मे शामिल है। ताज समूह के एक सहयोगी कोवेलोंग बीच होटेल्स लिमिटेड के स्वामित्व वाला यह रिज़ॉर्ट १८वीं शताब्दी के एक डच किले के खंडहर पर बसा हुआ है।

इतिहास

इस तट पर १८वीं शताब्दी के अंत मे आगमन के बाद डच लोगों ने एक भव्य किले का निर्माण किया था। पर शीघ्र ही उन्हे अरकोट के नवाब ने आक्रमण कर किले से भगा दिया। इसके कुछ ही साल बाद फ्रांसीसियों ने नवाब को धोखा दिया और उनसे यह किला हासिल कर लिया। बाद मे ब्रिटिशर्स ने डच लोगों को हराया और आज़ादी के समय तक यह किला उन्ही के पास था। इसी किले के भग्नावशेष पर यह रिज़ॉर्ट बना हुआ है। 
इसका अधिकारिक रूप से उद्घाटन १९७४ मे किया गया था।  १९९६ मे इंडियन होटेल्स कंपनी ने कोवेलोंग बीच होटेल (इंडिया) लिमिटेड के साथ इस होटेल को चलाने के लिए एक तकनीकी सहायता अनुबंध किया।
सितंबर २०१० मे इस होटेल का नामकरण विवांता बाइ ताज - फिशरमैन कोवे, चेन्नई के रूप मे किया गया।

लोकेशन / स्थान

यह रिज़ॉर्ट चेन्नई शहर से ३२ किलो मीटर की दूरी पर बना हुआ है।  यह कोवेलोंग बीच के निकट और मंदिरो के शहर महबलीपुरम और कांचीपुरम के समीप स्थित है।

ऑलिव रिड्ली टर्टल वॉक

इन सबके के अलावा फिशरमैन कोवे का सबसे मजेदार पहलू है एक विशेष समयकाल (दिसंबर से एप्रिल) के दौरान किया जा सकने वाला टर्टल वॉक. इस दौरान आप फिशरमैन कोवे के आस-पास के बीच पर आए हुए ऑलिव रिड्ली टर्टल को अपने रात्रि भ्रमण के दौरान अंडे देते देख सकते हैं। यह कछुए बहुत ही दुर्लभ प्रजाति के हैं और इनके अण्डों के बचने की संभावना बहुत कम (०.०.२%) होती है। यह रिज़ॉर्ट इस बात का विशेष ध्यान रखता है कि इन कछुओं के अंडे सुरक्षित रहें और इनसे निकलने वाले बच्चे सुरक्षित समुद्र मे पहुँच जाएँ. इस तरह आप अपने मनोरंजन के साथ ही पर्यावरण सरंक्षण के एक अनूठे प्रयास का भी अंग बनते हैं।
पिता और पुत्र

1860 ईस्वी में महान रूसी लेखक इवान तुर्गनेव द्वारा रचित उपन्यास 'पिता और पुत्र' वर्तमान परिपेक्ष्य में भी उतना ही प्रासंगिक है, जितना उस दौर में था। तुर्गेनेव ने इस उपन्यास को उस दौर में लिखा था, जब रूस में तानाशाह जार निकोलाई प्रथम के शासन का अंत हुआ था और वहाँ सामाजिक बदलाव अँगड़ाइयाँ ले रही थीं। हर दौर की तरह इस दौर में भी नई पीढ़ी और पुरानी पीढ़ी के बीच एक अंतर देखने को मिलता है। नई पीढ़ी में हमेशा एक नई सोच और नए विचारों का प्रार्दुभाव होता है और पुरानी पीढ़ी उसका विरोध यह कहकर करती है कि यह नीतिगत नहीं है, इस उपन्यास के मूल में भी यही विचार निहित है। साथ ही पिता और पुत्र के रिश्ते का जो वर्णन मिलता है वह वाकई दिल को छूने वाला है। उपन्यास के पात्रों के माध्यम से उन्नीसवीं सदी के शुरुआत में रूस की सामाजिक स्थिति कैसी थी, इस पर बारीकी से प्रकाश डाला गया है। बजारोव, अरकादी निकोलाई पेत्रोविच, पावेल पेत्रोविच जैसे अलग-अलग विचारों वाले पात्रों के जरिए इस बात को स्पष्ट करने का प्रयास किया गया है कि जार के शासन के बाद लोगों को किन-किन वैचारिक और सामाजिक संघषों का सामना करना पड़ा है। इन सब के बीच विभिन्न घटनाओं के जरिए लेखक ने किसानों की स्थितियों पर भी प्रकाश डाला है। उपन्यास के केन्द्र में बजारोव है, जो रूस के उस दौर की सामाजिक और मानसिक सोच के बिल्कुल उलट है। वह खुद को निहलिस्ट (कुछ भी नहीं) मानता है, उसका अक्कड़पन ही उसकी सबसे बड़ी खासियत है।
कोडैकानल

बेरिजम झील

यह खूबसूरत झील पिकनिक स्थल के लिए लोकप्रिय है। प्राकृतिक सुंदरता से भरा यह झील कोडईकनाल बस स्टैंड से 21 किलोमीटर दूर है। इस झील से पेरियाकुलम नगर को पीने के पानी की आपूर्ति की जाती है। इस झील की खोज और सुधार कार्य ब्रिटिश आर्मी के कर्नल हेमिल्टन द्वारा 1864 ई. में किया गया था।

ब्रायंट पार्क

बेरियम झील के पूर्व दिशा में 20 एकड के क्षेत्र में फैला ब्रायंट पार्क स्थित है। यह पार्क फूलों तथा संकर प्रजात‍ि के विभिन्‍न पेड-पौधो के लिए जाना जाता है। यहां एक ग्लासहाउस मे विभिन्न किस्म के फूल रखे हुए हैं। मई के महीने में यहां उधान मेला का आयोजन किया जाता है।

शेनबागानूर संग्रहालय

झील से 5 किलोमीटर की दूरी पर यह संग्रहालय स्थित है। इसकी देखरख सेक्रेड हार्ट कॉलेज द्वारा की जाती है। यहां का आर्किडोरियम भारत के सबसे बेहतर आर्किडोरियम में से एक माना जाता है।

बोट क्लब

यह बोट क्लब 1910 में स्थापित किया गया था। 1932 से पहले यह आम लोगों और पर्यटकों के लिए नहीं था। मात्र कुछ चुनिन्दा सदस्य ही यहां बोटिंग का आनंद ले सकते थे। बाद में पर्यटकों और आम लोगों के लिए भी यह सुविधा दी गई। कार्लटोन और कोडई बोट यहां किराए पर ली जा सकती हैं।

कोडईकनाल झील

मानव निर्मित यह झील कोडईकनाल में काफी लोकप्रिय है। तारे के आकार की यह झील 60 एकड़ के क्षेत्र में फैली हुई है। इसके चारों तरफ की हरियाली पर्यटकों को बहुत लुभाती है। इस झील का बोट क्लब रोमांचक रेसिंग ट्रिप का आयोजन करता है।

कोकर्स वॉक

लेफ्टिनेंट कोकर के नाम पर इस स्थान का नाम कोकर्स वॉक पड़ा। कोकर ने कोडई का मानचित्र तैयार किया था। यह स्थान झील से एक किलोमीटर की दूरी पर है। यहां से कोडईकनाल के दक्षिण की ओर तीव्र ढलान है। मैदानों के खूबसूरत नजारे यहां से देखे जा सकते हैं।

कुरिन्जी अंदावर मंदिर

यह पवित्र मंदिर भगवान मुरूगन को समर्पित है। कोडईकनाल झील से 3.2 किमी की दूरी पर यह मंदिर स्थित है। तमिल साहित्य में कुरिन्जी का अर्थ पहाड़ी क्षेत्र और अंदावर का अर्थ ईश्वर होता है। भगवान मुरूगन को पहाड़ों का देवता माना जाता है। इस मंदिर से उत्तर के मैदानों और पलानी की पहाड़ियों का भव्य नजारा देखा जा सकता है।

सिल्वर कासकेड प्रपात

यह आकर्षक जल प्रपात कोडईनाल से 8 किमी दूर घाट रोड़ पर स्थित है। कोडई झील का अतिरिक्त जल 180 फीट की ऊंचाई से झरने के रूप में गिरता है। यहां का शांत और सौम्‍य वातावरण पर्यटकों को अपनी ओर लुभाता है।

बीयर शोला फॉल

यह खूबसूरत पिकनिक स्थल कोडई झील से 1.6 किमी दूर है। यहां पहुंचने का मार्ग काफी ऊबड़-खाबड़ है। यहां पर अक्‍सर भालूओं को पानी पीते हुए देखा जा सकता है। भालुओं की उपस्थिति के कारण की इस झरने का नाम बीयर शोला पड़ा।

टेलिस्कोप हाउस

घाटी और उसके आसपास की सुंदरता को देखने के लिए दो टेलिस्कोप हाउस कोडई में स्थापित किए गए हैं। इसके अलावा कोडईकनाल में सौर भौतिक वेधशाला, डोलमेन सर्कल, थालाइयर झरना की भी आप सैर कर सकते है।
1993 ग्रांड प्रिक्स डे टेनिस डे ल्योन

पुरुष एकल

पीट सेमप्रास ने  सेड्रिक पायोलिन को 7–6(5), 1–6, 7–5 से हराया।
उदयपुर सिटी रेलवे स्टेशन

उदयपुर सिटी रेलवे स्टेशन भारतीय रेल का एक रेलवे स्टेशन है। यह उदयपुर शहर में स्थित है। इसकी ऊंचाई मी. है।
सरस्वती लिपि

सिंधु घाटी की सभ्यता से सम्बन्धित छोटे-छोटे संकेतों के समूह को सिन्धु लिपि (Indus script) कहते हैं। इसे सिन्धु-सरस्वती लिपि और हड़प्पा लिपि भी कहते हैं। यह लिपि सिन्धु सभ्यता के समय (२६वीं शताब्दी ईसापूर्व से २०वीं शताब्दी ईसापूर्व तक) परिपक्व रूप धारण कर चुकी थी। इसको अभी तक समझा नहीं जा पाया है (यद्यपि बहुत से दावे किये जाते रहे हैं।) उससे सम्बन्धित भाषा अज्ञात है इसलिये इस लिपि को समझने में विशेष कठिनाई आ रही है।
भारत में लेखन ३३०० ईपू का है। सबसे पहले की लिपि सरस्वती लिपि थी, उसके पश्चात ब्राह्मी आई।
साउथ कैरोलीना

साउथ कैरोलीना (अंग्रेज़ी: South Carolina) संयुक्त राज्य अमेरिका का दक्षिण-पूर्वी क्षेत्र में राज्य है। राज्य के उत्तर में नॉर्थ कैरोलीना, दक्षिण और पश्चिम में जॉर्जिया और पूर्व में अटलांटिक महासागर है। 18वीं शताब्दी में साउथ कैरोलिना (नॉर्थ कैरोलिना के साथ मिलकर) कैरोलिना नाम के उपनिवेश का हिस्सा था जो मूल तेरह उपनिवेश में से एक था। 1861 में अमेरिकी गृहयुद्ध के समय राज्य परिसंघीय राज्य अमेरिका में जाने वाला पहला राज्य बना था।
सभी 50 राज्यों में साउथ कैरोलिना का क्षेत्र के मामले में 40वां स्थान है। 2016 के अनुमान के मुताबिक राज्य की जनसंख्या 49,61,119 हैं जिससे उसका स्थान सभी राज्यों में 23वां हुआ। अंग्रेजी अधिकारिक भाषा है। निक्की हेली अमेरिका के साउथ कैरोलीना प्रांत की जनवरी 2011 से जनवरी 2017 तक गवर्नर थी। उन्होने भारतीय मूल की दूसरी अमेरिकी गवर्नर और पहली महिला गवर्नर होने का गौरव हासिल किया है। हेली सिख माता-पिता की बेटी हैं जिनके पूर्वज अमृतसर से आकर यहां बस गए थे।
भारतीय क्रिकेट टीम का इंग्लैंड दौरा 1967

भारतीय क्रिकेट टीम के 1967 के सत्र में इंग्लैंड का दौरा किया और 18 प्रथम श्रेणी फिक्सचर, केवल दो जीत, 7 खोने और 9 ड्राइंग निभाई।
भारत तीन टेस्ट मैच खेले और इंग्लैंड से 3-0 से श्रृंखला हार गई। इंग्लैंड हेडिंग्ले में 6 विकेट से पहला टेस्ट जीता; लॉर्ड्स में एक पारी और 124 रन से कम से दूसरे टेस्ट; और 132 रन से एजबेस्टन में तीसरे टेस्ट।
भारतीय टीम मंसूर अली खान पटौदी, 1946 कप्तान के बेटे की कप्तानी की थी। अन्य उल्लेखनीय खिलाड़ियों फारूक इंजीनियर, बिशन सिंह बेदी, चंदू बोर्डे और भागवत चंद्रशेखर शामिल थे।
अंजू चड्ढा

प्रारंभिक जीवन

चड्ढा का जन्म भारत में अहमदनगर में हुआ था।

शिक्षा

हाई स्कूल में उन्हें सर्वश्रेष्ठ छात्र नामित किया गया था ।  नौरोजी वाडिया कॉलेज में अपनी स्नातक की डिग्री प्राप्त करते समय, उन्हें महाराष्ट्र राज्य सरकार छात्रवृत्ति से सम्मानित किया गया। उन्हें कॉलेज से रसायन विज्ञान में पुरस्कार से सम्मानित किया गया।  उन्होंने 1 9 75 में रसायन विज्ञान में अपनी डिग्री प्राप्त की। उन्होंने रसायन विज्ञान में जोर देने के साथ पूना विश्वविद्यालय से 1977 में अपनी मास्टर्स ऑफ साइंस प्राप्त की। 1984 में, उन्होंने भारतीय विज्ञान संस्थान, बैंगलोर से पीएचडी पूरी की। उन्होंने  जैव कार्बनिक रसायन विज्ञान पर ध्यान केंद्रित किया

कार्य

चड्ढा भारतीय जैव रसायनज्ञों, भारतीय केमिकल अनुसंधान सोसाइटी और आईआईएससी पूर्व छात्र संघ, बैंगलोर के आजीवन सदस्य हैं। वह मद्रास साइंस फाउंडेशन के निर्वाचित सदस्य भी हैं।
ख़िज्र खाँ

तुगलक वंश की समाप्ति के बाद दिल्ली सल्तनत की बागडोर खिज्र खां के हाथों में आ गई। खिज्र खां सैय्यद वंश का संस्थापक था। वह स्वयं को इस्लाम धर्म के संस्थापक मुहम्मद पैगंबर साहब का वंशज मानता था। सल्तनत काल में शासन करने वाला एकमात्र शिया वंश था। इसने सुल्तान की उपाधि धारण न कर स्वयं को रैयत ए आला की उपाधि से संतुष्ट रखा और तुगलक शासन काल के ही सिक्कों का प्रचलन अपनी अर्थ्यवस्था में चलने दिया। इसकी मृत्यु २० मई 1421 में हो गई।
श्यामपट

श्यामपट, जिसे चाकपट भी कहते हैं, का प्रयोग लिखने के लिए एक सतह के रूप में किया जाता है। इस पर चाक (कैल्शियम सल्फेट) या खड़िया की सहायता से लिखा जाता है। यह लिखने के लिए बार बार प्रयोग में आने वाला माध्यम है क्योंकि इस प
र लिखी सामग्री मिटायी जा सकती है। 
श्यामपट का उपयोग विद्यालयों (स्कूल) और महाविद्यालयों में शिक्षणकार्य में मदद करने के लिए किया जाता है। श्यामपट का उपयोग धीरे धीरे कम होता जा रहा है क्योंकि लोग श्यामपट के स्थान पर श्वेतपट प्रयोग मे लाने लगे हैं। कुछ लोगों को लिखने मे प्रयुक्त चाक की धूल से एलर्जी होती है और इस धूल को गिरने पर साफ करना भी कठिन होता है। 
चाकपटों पर लिखने मे प्रयोग आने वाली चाक मे वास्तव में चाक (पत्थर) बिल्कुल भी नहीं होता है और इसका निर्माण कारखानों में किया जाता है। स्कूल के शिक्षक शिक्षण कार्य मे इन चाकपटों का उपयोग करते हैं। चाकपट का रंग काला या हरा हो सकता है काले रंग के चाकपट को श्यामपट और हरे रंग के चाकपट को हरितपट कहा जाता है।
मेशअप

मेशअप एक विशेष प्रकार की अप्लिकेशन या वेबपन्ना होता है जो दो अधिक स्रोतों से जानकारियाँ एकत्र कर तथा उसे समायोजित कर उसे प्रदर्शित करता है। मेशअप जिन स्रोतों का उपयोग करता है वे स्रोत उस तरह की सुविधा नहीं देते जो मेशअप देता है।
उदाहरण के लिए एक साइट पर दुनिया की भौगोलिक जानकारियाँ उपलब्ध होती हैं और एक साइट रीयल एस्टेट के आँकड़े उपलब्ध करवाती है। अब यदि दोनों साइटें अपने आँकड़े एपीआई के माध्यम से मुक्त रखते हैं तो उनका उपयोग कर एक मेशअप साइट बनाई जा सकती है जहाँ से किसी एक शहर की भौगोलिक स्थिति के साथ साथ रियल एस्टेट की जानकारी भी मिल जाए.
मध्य मकरान पर्वतमाला

मध्य मकरान पर्वतमाला (Central Makran Range) पाकिस्तान के बलोचिस्तान प्रान्त के दक्षिणपश्चिमी भाग के मकरान क्षेत्र में स्थित एक पर्वतमाला है।

भूविज्ञान

पर्वतमाला की पहाड़ियाँ अधिकतर चूना पत्थर और बलुआ पत्थर की बनी हुई हैं। पहाड़ियों का जन्म आज से करोड़ो वर्ष पूर्व भारतीय प्लेट के यूरेशियाई प्लेट से हुए टकराव के कारण हुआ।
खिदीम

खिदीम नेपालके लुम्बिनी अंचलके अर्घाखाँची जिलाकी एक गाँव विकास समिति है।
कलिहारी

कलिहारी (वानस्पतिक नाम :Gloriosa superba) एक सुंदर बहुवर्षीय वृक्षारोही लता है; यह कोल्चिकेसी (Colchicaceae) परिवार का सदस्य है। इसके सुंदर पुष्पों के कारण अग्निशिखा के नाम से भी जाना जाता है। यह जंगल में सामान्य रूप से मिलता है। जिसके राइजोम आयताकार, अँग्रेजी के V के आकार के सफेद रंग के होते है।यह अफ्रीका, एशिया, श्रीलंका और संयुक्त राज्य अमेरिका में पाया जाता है। उष्णकटिबंधीय भारत में उत्तर पश्चिम हिमालय से लेक असम और दक्षिणी प्रायदीप तक पाया जाता है। यह झाड़ी अल्सर, कुष्ठ रोग और बवासीर के उपचार में बहुत उपयोगी होती है।
आर॰ ध्रुवनारायणराव

आर॰ ध्रुवनारायणराव भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के चमराजनगर चुनाव क्षेत्र से १५ वीं लोकसभा के लिए सदस्य निर्वाचित हुए हैं।
विकृति

विकृति के प्रकार

विकृति के निम्न प्रकार हैं -
1. सामान्य विकृति (normal strain) :-इसके अंतर्गत tensile strain, compressive strain,& volumetric strain,
2.shear strain (कर्तन विकृति)
लेखगाँउ

लेखगाँउ नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
रिया (उपग्रह)

रिया हमारे सौर मण्डल के छठे ग्रह शनि का दूसरा सब से बड़ा उपग्रह है। रिया सौर मण्डल के सारे उपग्रहों में से नौवा सब से बड़ा उपग्रह है। इसकी खोज १६७२ में इटली के खगोलशास्त्री जिओवान्नी कैसीनी ने की थी। रिया के घनत्व को देखते हुए वैज्ञानिकों का अनुमान है के यह २५% पत्थर और ७५% पानी की बर्फ़ का बना हुआ है। इस उपग्रह का तापमान धूप पर निर्भर करता है। जहाँ धूप पड़ रही हो वहाँ इसका तापमान -१७४ डिग्री सेंटीग्रेड (९९ कैल्विन) है और जहाँ अँधेरा हो वहाँ यह गिरकर -२२० डिग्री सेंटीग्रेड (५३ कैल्विन) चला जाता है। इसकी सतह पर अंतरिक्ष से गिरे हुए उल्कापिंडों की वजह से बहुत से गढ्ढे हैं, जिनमें से दो तो बहुत ही बड़े हैं और ४०० से ५०० किमी का व्यास (डायामीटर) रखते हैं।

अन्य भाषाओँ में

रिया को अंग्रेज़ी में "Rhea" लिखा जाता है। प्राचीन यूनानी धर्म में रिया देवताओं की माता थीं।

आकार

रिया का व्यास (डायामीटर) लगभग १,५२८ किमी है। तुलना के लिए पृथ्वी के चन्द्रमा का व्यास लगभग ३,४७० किमी है, यानि रिया से दुगना।

छल्ले

३ मार्च २००६ में अमेरिकी अंतरिक्ष प्राधिकरण (नासा) ने घोषणा की के उन्हें रिया के इर्द-गिर्द कुछ कमज़ोर से उपग्रही छल्लों के अस्तित्व के सुराग़ मिले हैं। हालांकि अभी इस बात को पक्का नहीं किया गया है, अगर ऐसा पाया जाता है तो रिया सौर मण्डल का पहला ऐसा उपग्रह होगा जिसके इर्द-गिर्द छल्ले हैं।

वायुमंडल

२७ नवम्बर २०१० को अमेरिकी अंतरिक्ष प्राधिकरण (नासा) ने घोषणा की के रिया पर एक पतला सा वायुमंडल मौजूद है, जिसमें ऑक्सीजन और कार्बन डाईऑक्साइड मौजूद हैं।
पी. जयरामन

डॉ॰ पी. जयरामन संस्कृत, हिन्दी एवं तमिल भाषा एवं साहित्य के विद्वान हैं। उन्होंने संस्कृत तथा हिन्दी में स्नातकोत्तर अध्ययन पूरा करने के बाद पीएच.डी. तथा डी.लिट. की उपाधि प्राप्त की है। भारतीय संस्कृति तथा साहित्य के प्रति समर्पित होकर उन्होंने अठारह वर्षों तक इन विषयों का गंभीर अध्ययन किया है। वे भारतीय रिजर्व बैंक के प्रबंधक के पद पर सोलह वर्षों तक कार्यकाल के समय बैंकिंग क्षेत्र में भारतीय भाषाओं तथा विशेषकर हिन्दी के प्रचार-प्रसार का महत्त्वपूर्ण कार्य किया। किंतु भारतीय विद्या भवन के आदर्शों से प्रभावितर होकर उन्होंने बैंक की सेवाओं से समय पूर्व अवकास लेकर वर्ष १९८० में उन्होंने न्यू यार्क में भारतीय विद्या भवन की स्थापना की और उनतीस वर्षों से भारतीय संस्कृति, परम्परा, दर्शन, भाषा, साहित्य एवं कलाओं के प्रचार-प्रसार में संलग्न हैं। इस समय भारतीय विद्या भवन में हिंदी तथा संस्कृत भाषाओं के साथ साथ भारतीय दर्शन, संगीत व नृत्य की शिक्षा भी दी जाती है। उन्होंने संस्कृत तथा तमिल में लिखी गई अनेक धार्मिक पुस्तकों का हिंदी व अँग्रेजी में अनुवाद किया है।

पुरस्कार व सम्मान

उन्हें हिन्दी साहित्य सम्मेलन, प्रयाग द्वारा साहित्य वाचस्पति, उत्तर प्रदेश हिन्दी संस्थान द्वारा साहित्य भूषण, हिन्दी भाषा एवं साहित्य की सेवा के लिए केन्द्रीय हिन्दी संस्थान, आगरा द्वारा २००३ में पद्मभूषण डॉ॰ मोटूरि सत्यानारायण पुरस्कार, २००७ में प्रवासी भारतीय सम्मान तथा २००९ में साहित्य और शिक्षा के क्षेत्र में पद्मश्री से सम्मानित किया गया है।
डबास

डबास (डवास अथवा दवास भी) एक जाट गोत्र है।
हवाई मार्ग

यह वायु परिवहन का एक महत्वपूर्ण साधन है।
सूराजपुरकलां। वायू मार्ग का यातायात हवाईजहाज और हेलिकॉप्टर द्वारा होता है। हवाईजहाज या वायू यान के स्थानक को हवाईउड्डाण कहते है।
अन्नू कपूर

पूर्व जीवन

कपूर का जन्म २० फ़रवरी १९५६ को भोपाल, मध्य प्रदेश में हुआ और उनका जन्म का नाम अनिल कपूर था।
प्रोफ़ेसर (1962 फ़िल्म)

कथानक

शम्मी कपूर प्रीतम नाम का एक युवक है जिसे अपनी मां के तपेदिक के उपचार के लिए एक नौकरी की सख्त ज़रूरत है। उसे एक युवती और दो स्कूली बच्चों को पढ़ाने का काम मिल सकता है पर उनकी अविभावक सीता देवी वर्मा की यह शर्त है कि शिक्षक कोई बुजुर्ग ही हो। प्रीतम बुजुर्ग का भेष धर कर नौकरी पा जाता है। युवती और सीता देवी वर्मा के बीच संबंध सामान्य नहीं हैं, क्योंकि युवती के माता पिता की मृत्यु हाल ही में हुई है और सीता देवी पर उसकी और दोनो बच्चों की जिम्मेवारी आ गयी है। प्रीतम युवक के रूप में युवती से प्यार करता है जबकि बुजुर्ग के रूप में सीता देवी से ठिठोली करता है।
निर्माता एफसी मेहरा, निर्देशक लेख टंडन, अभिनेता शम्मी कपूर और संगीत निर्देशक जोड़ी शंकर जयकिशन ने बाद में 1969 की फिल्म प्रिंस में एक साथ काम किया है
भारतीय शैलकर्तित स्थापत्य

भारतीय शैलकर्तित स्थापत्य (Indian rock-cut architecture) विश्व में पाये जाने वाले अन्य शैलकर्तित स्थापत्यों की तुलना में बहुत अधिक विविधता लिए हुए और संख्या में बहुत अधिक है। शैलकर्तित स्थापत्य, कठोर प्राकृतिक शैलों को काट-काटकर बनाये गये मंदिरों, भवनों आदि को कहते हैं। भारतीय उपमहाद्वीप में पाये जाने वाले शैलकर्तित स्थापत्य मुख्यतः धार्मिक स्थापत्य है।
ख्वाजा तारिक रहीम

पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
पंजाब एकता पार्टी

यह भारत का एक राजनैतिक दल है।